open-index/open-wikipedia-markdown huggingface dataset:
Praza Dam

[miniatura|250px|A praza Dam, co [Palacio Real de Ámsterdam (no centro) e a Nieuwe Kerk (na esquerda), no ano 2005.]]
**Praza Dam** é unha praza da cidade de Ámsterdam, a capital dos Países Baixos. Os seus edificios notábeis e os frecuentos acontecementos convértena nun dos lugares máis coñecidos e importantes da cidade e do país.

## Localización e descrición
A praza Dam atópase no centro histórico de Ámsterdam, a uns 750 metros ó sur do principal centro de transportes da cidade, a Estación Central de Ámsterdam. É máis ou menos rectangular e esténdese uns 200 metros de oeste a leste, a uns 100 metros de norte a sur. Conecta as rúas Damrak e Rokin, que discorren ó longo do curso orixinal do río Amstel dende a Estación Central de Muntplein (Casa de Moeda da Praza) e Munttoren. A praza tamén marca o punto final doutras rúas moi transitadas, Nieuwendijk, Kalverstraat e Damstraat. Un pouco máis aló do recuncho nordeste atópase o principal barrio vermello, de Wallen.

No extremo oeste da praza atópase o neoclásico Palacio Real, que funcionou como casa do concello dende 1655 até a súa conversión en residencia real en 1808. Xunto a el están a igrexa gótica do século XV de Nieuwe Kerk (*Igrexa Nova*) e o Museo de Cera de *Madame Tussaud*. O Monumento Nacional, un piar de pedra branca deseñada por Jacobus Johannes Pieter Oud e construído en 1956 en lembranza das vítimas da segunda guerra mundial, domina o lado opuesto da praza. Tamén con vistas á praza están o NH Grand Hotel Krasnapolsky e os exclusivos grandes almacéns Bijenkorf. Estas atraccións convertieron a praza Dam nunha zona turística. A praza, ademais,  está chea de pombas.

## Véxase tamén 
### Ligazóns externas 
* 360-degree panorama of the Dam 
* Live WebCam of Dam Square
Rocío Barrio

**Rocío Barrio Buceta**, nada na  Escravitude (Cruces, Padrón), é unha actriz, xornalista e presentadora galega.

## Traxectoria 
É vocalista do grupo Maltine.

## Traballos como actriz 
### Televisión 
* *Urxencia cero* (2016), elenco.
* *O faro* (2016), episódica.
* *Pazo de familia (2015) episódica.
* *Luci* (2015) episódica.

### Traballos como presentadora e reporteira 
* *Luar* (2016-2018), presentadora e colaboradora.
* *Fun polo aire* (2019) reporteira.
* *Cultura 10'' (2010-2011) reporteira.

## Notas
Casa de Anne Frank

miniatura|250px|Casa de Anne Frank.
A **Casa de Anne Frank** (en ) é un museo biográfico dedicado á escritora xudía e vítima do nazismo Anne Frank. A casa atópase na rúa da canle Prinsengracht, preto do Westerkerk, no centro de Ámsterdam, nos Países Baixos.

Durante a segunda guerra mundial, Anne Frank agochouse da persecución nazi coa súa familia e catro persoas máis nas habitacións ocultas da casa da canle, coñecidas como o "Anexo secreto" (en ). Ela non sobreviviu a guerra mais o seu diario de guerra foi publicado en 1947. Dez anos despois creouse a Fundación Anne Frank para protexer a propiedade duns investidores que querían derrubar o bloque de edificios.

O museo abriu o 3 de maio de 1960. O museo preserva o espazo oculto, ten unha exhibición permanente sobre a vida de Anne Frank e outro dedicado a tódalas formas de persecución e discriminación. En 2013 e 2014, o museo tivo 1,2 millóns de visitantes, sendo o terceiro museo nos Países Baixos, despois do Rijksmuseum e do museo Van Gogh.

## Véxase tamén 
### Ligazóns externas 
* Páxina oficial
Paco Llorente

**Francisco Llorente Gento**, nado en Valladolid o 21 de maio de 1965, máis coñecido como  **Paco Llorente**, é un exfutbolista español.

## Traxectoria 
Procedente dunha familia de recoñecidos deportistas, é sobriño de Paco Gento,  Julio e Antonio Gento, xenro de Ramón Grosso, pai de Marcos Llorente e irmán do tamén futbolista Julio, así como dos xogadores de baloncesto José Luis e Toñín. Criouse en Madrid e comezou a xogar nas categorías inferiores do Real Madrid para pasar en 1982 a xogar co Urbis de Moratalaz e ao ano seguinte no CD Móstoles. Alí foi descuberto polos observadores do Atlético de Madrid, que o levaron para o filial deste, o Atlético Madrileño, entón na Segunda División. Na tempada 1985/86 xogou 30 partidos como titular co seu novo club. Co Atlético de Madrid debutou en Primeira División o 6 de abril de 1986 contra a UD Las Palmas, substituíndo a Luis Mario Cabrera. A tempada 1986/87 foi a da súa consagración no Atlético de Madrid, e ao rematar a tempada fichou polo Real Madrid, converténdose no primeiro xogador que se acolleu ao Real decreto 1006 que permitía a rescisión unilateral dos contratos dos deportistas de elite.

O Real Madrid vivía a época áurea da *Quinta del Buitre*,  case intratable na Liga, e Llorente non logrou converterse en titular nunha dianteira na que Butragueño e mais Hugo Sánchez eran inamovibles. Así e todo, tivo un dos momentos máis recoñecidos da súa carreira no enfrontamento do Real Madrid na Copa de Europa 1987/88 contra o FC Porto, o vixente campión de Europa. Ao rematar a primeira parte o 1 a 0 daba a vitoria os portugueses mais Llorente saíu na segunda parte e deu dous balóns de gol a Míchel, que lle deu a volta ao marcador.

Nos anos seguintes, Llorente foi un dos suplentes máis valorados do cadro, e entre outros partidos salienta o que xogou como titular contra o PSV Eindhoven na volta dos cuartos de final da Copa de Campións de Europa o 15 de marzo de 1989 e na que o Real Madrid volveu eliminar un campión de Europa, aínda que non logrou o título. A saída do adestrador Leo Beenhakker e a chegada de John Benjamin Toshack supuxo o comezo do seu declive no equipo, aínda que permaneceu no conxunto ata 1994.

Logo xogou catro tempadas na SD Compostela ata a usa retirada en 1998.

### Selección nacional 
Xogou nos anos 1986 e 1987 coas seleccións de fútbol sub 21 e sub 23. Coa selección absoluta xogou un único partido, foi un encontro de clasificación para a Eurocopa de Alemaña 1988 contra Albania, no que Llorente anotou un dos cinco goles de España.

## Notas
Estación Central de Ámsterdam

A **Estación Central de Ámsterdam** (en ) é a principal e meirande estación ferroviaria de Ámsterdam, capital dos Países Baixos.
miniatura|Vista aérea da estación central de Ámsterdam.
Construída entre 1881 e 1889, é obra do arquitecto Pierre Cuypers (autor do edificio do Rijksmuseum) e do enxeñeiro mecánico Dolf van Gendt. Unha estación internacional, é empregada por 162&nbsp;000 de pasaxeiros ó día, sendo a segunda estación do país despois da estación Central de Utrecht e o Rijksmonument máis visitado dos Países Baixos. Xunto a ela atópase unha estación homónima do metro de Ámsterdam ademais de diversas paradas do sistema de tranvías da cidade.

## Notas 
## Véxase tamén 
### Bibliografía 
*
*
### Ligazóns externas 
* Amsterdam Centraal station
NEMO (museo)

O **Museo de Ciencia NEMO** (do latín *Ninguén*) é un centro de ciencia en Ámsterdam, nos Países Baixos. Atópase no barrio de Oosterdokseiland, na zona de Amsterdam-Centrum, entre o Oosterdokseiland e o Kattenburg. O museo ten a súa orixe en 1923, e ten a súa sede na construción creada por Renzo Piano dende o ano 1997. Contén cinco andares de exhibicións científicas e é o meirande centro científico dos Países Baixos. Atrae por volta de 670&nbsp;000 visitantes cada ano, o que o converte no oitavo museo máis visitado do país.

## Notas 
## Véxase tamén 
### Ligazóns externas 
* Páxina oficial
Thibaut Pinot

**Thibaut Pinot**, nado en Lure o 29 de maio de 1990, é un ciclista de estrada francés.

## Traxectoria 
Pasou a profesionais no ano 2010  e na actualidade milita no Groupama-FDJ. Especialmente forte na montaña é un ciclista especializado en carreiras de tres semanas, foi terceiro no Tour de Francia 2014, e gañador de etapa nas tres grandes voltas: Giro de Italia, Tour de Francia e Vuelta a España.
## Palmarés 
**2011**

* Tour de Alsacia, máis unha etapa.
* 2 etapas do Tour de l'Ain.
* Semana Lombarda, máis unha etapa.

**2012**

* 1 etapa do Tour de Francia.
* 1 etapa do Tour de l'Ain.

**2014**

* 3.º no Tour de Francia, máis a clasificación dos novos.

**2015**

* 1 etapa do Tour de Romandía.
* 1 etapa da Volta a Suíza.
* 1 etapa do Tour de Francia.
* Tour de Gévaudan Languedoc-Roussillon, máis 1 etapa.

**2016**

* Critérium Internacional, máis 2 etapas.
* 1 etapa do Tour de Romandía.
* 1 etapa do Critérium du Dauphiné.
* Campionato de Francia contra o reloxo.

**2017**

* 1 etapa da Vuelta a Andalucía.
* 1 etapa do Tour dos Alpes.
* 1 etapa do Giro de Italia.
* Tour de l'Ain.

**2018**

* Tour dos Alpes.
* 2 etapas da Vuelta a España.
* Milán-Turín.
* Giro da Lombardía.

**2019**

* Tour de Haut-Var, máis 1 etapa.
* Tour de l'Ain, máis 1 etapa.
* 1 etapa do Tour de Francia.

## Notas
Nieuwe Kerk (Ámsterdam)

miniatura|250px|Nieuwe Kerk.
A **Nieuwe Kerk** (*Igrexa Nova*) é unha igrexa do século XV en Ámsterdam, que se atopa na Praza Dam, xunto ó Palacio Real.

## Historia 
O bispo de Utrecht deulle á cidade de Ámsterdam permiso para empregar unha segunda igrexa parroquial en 1408 debido a que a Oude Kerk (*Igrexa Vella*) era demasiado pequena para a crecente poboación da cidade. A Nieuwe Kerk foi consagrada a Virxe María e santa Catarina.

A igrexa foi danada polos lumes da cidade de 1421 e 1452 e queimouse case na súa totalidade en 1645, tralo cal foi reconstruída en estilo gótico. Someteuse a reformas importantes en 1892-1914, o que engadiu moitos detalles neogóticos, e foi anovada en 1959-1980. Foi despois da renovación da década de 1970, que chegou a ser demasiado custosa para a Igrexa reformada neerlandesa, cando se pensou en pechar o templo para aforrar cartos en mantemento; decidiu entón transferir a propiedade en 1979 a unha organización cultural acabada de formar, chamada *Nacional Stichting De Nieuwe Kerk*.

A Nieuwe Kerk é o lugar de enterro dos heroes navais neerlandeses, incluíndo o almirante Michiel de Ruyter, o comodoro Jan van Galen e Jan van Speyk. O poeta e dramaturgo Joost van den Vondel tamén está enterrado na igrexa.

O 2 de febreiro de 2002, foi o escenario da voda do daquela príncipe herdeiro dos Países Baixos, Guillerme Alexandre, coa arxentina Máxima Zorreguieta.

O 30 de abril de 2013, foi o escenario da coroación de Guillerme Alexandre como monarca do Reino dos Países Baixos.

## Galería de imaxes 

Ficheiro:Huisjes.jpg|Casas acaroadas á igrexa
Ficheiro:Sundial on church.jpg|Vitral e frecha
Ficheiro:Nkerk2.jpg|Antiga entrada
Ficheiro:Amsterdam nieuwe kerk interieur.jpg|Vista interior
Ficheiro:P1020907Nieuwe Kerk Amsterdam.JPG|Porta do coro
Ficheiro:P1020913Detail Preekstoel.JPG|Detalle do púlpito
Ficheiro:P1020910 copyTranseptorgel.jpg|Antigo órgano
Ficheiro:P1020916Nieuwe Kerk Amsterdam.JPG|Vidrieira
Ficheiro:Michielderuytercoffin.jpg|Tumba de Michiel de Ruyter
Ficheiro:Praalgraf De Ruyter.JPG|Detalle do monumento a Michiel de Ruyter
May Balisidya

**May Lenna Balisidya Matteru**, nada en Dodoma o 10 de maio de 1947 e finada o 27 de decembro de 1987, foi unha escritora de Tanzania en lingua suahili.

## Traxectoria
Logo de facer os estudos primarios e secundarios na súa vila natal, en 1970 licenciouse en Artes na Universidade de Dar es Salaam, e en 1978 rematou un mestrado en Literatura Oral pola mesma institución. Entre 1977 e 1987 foi lectora no departamento de Kiswahili desa mesma universidade, ocupou a vicepresidencia do consello durante dous mandatos.

## Obra
* *Shida* (novela) 
* *Ayubu* (teatro)
* *Tujifunze Kusoma* (literatura infantil)

## Notas
A noite estrelada

***A noite estrelada*** (en ; en ) é un cadro do artista postimpresionista neerlandés Vincent van Gogh. Pintado en xuño de 1889, representa a vista dende a fiestra orientada ó leste do seu cuarto no asilo de Saint-Rémy-de-Provence, xusto antes do amencer, co engadido dunha aldea ideal. Estivo na colección permanente do Museo de Arte Moderna en Nova York dende 1941, adquirido a través de Lillie P. Bliss Bequest. Considerado como unha das obras máis salientables de Van Gogh, *A noite estrelada* é unha das pinturas máis recoñecidas da historia da cultura occidental.

## Notas 
## Véxase tamén 
### Bibliografía 
* 
*
*
*
*
*
*
*
*
*
*

### Ligazóns externas 
* Páxina do cadro no Museo de Arte Moderna
Lavandeira citrina

A **lavandeira citrina** (***Motacilla citreola***) é un pequeno paxaro cantor da familia Motacillidae.

## Etimoloxía 
O xénero, *Motacilla* foi creado con este nome por Carl Linnaeus en 1758 na 10ª edición de Systema Naturae. *Motacilla* en latín era o nome da lavandeira branca, que é o diminutivo de *motare*, 'moverse continuamente', pero desde tempos medievais confundiuse *cilla* con 'cola'. O termo *citreola* en latín significa 'de cor amarelado'.

## Taxonomía 
A sistemática, filoxenia e taxonomía desta especie foi obxecto de considerable debate a inicios do século XXI debido a que esta ave forma un complexo de especies crípticas con *M. tschutschensis* e  *M. flava*. Decidir cales dos moitos taxons deste grupo corresponden a cales das moitas poboacións é improbable que se resolva no futuro inmediato.

## Descrición 
É un paxaro delgado de 15,5 a 17&nbsp;cm de longo, que move constantemente a súa longa cola, como é característico do xénero *Motacilla*. O macho adulto en plumaxe reprodutora é basicamente gris ou negro pola parte superior, con branco nas plumas rémixes, e amarelo brillante por debaixo e en toda a cabeza menos na caluga negra. En pumaxe invernal, as partes amarelas poden diluírse en cor branca, e a cabeza pasa a ser amarronada con supercilio amarelado. As femias parécense xeralmente a versións destinxidas dos machos en plumaxe invernal.

## Distribución 
Esta especie reprodúcese na parte norte de Asia central en prados húmidos e na tundra. Migra en inverno ao sur de Asia, a miúdo a terras altas. A súa área de distribución está expandíndose cara ao oeste e é unha ave errante rara pero cada vez máis frecuente en Europa occidental, incluíndo Galicia. As aves errantes parecen estender a súa migración en lugar de extraviarse na súa ruta.

## Ecoloxía 
É un paxaro insectívoro que vive en zonas de campo aberto preto da auga, como prados húmidos e pantanos, e nidifica no chan, poñendo 4 ou 5 ovos con manchas.

Ficheiro:Citrine wagtail I IMG 8326.jpg|Femia en plumaxe reprodutora, en Bengala Occidental, India)
Ficheiro:Citrine Wagtail I IMG 8316.jpg|Exemplar xove en Bengala Occidental, India
Ficheiro:Citrine wagtail I IMG 5467.jpg|Immaturo na súa primeira plumaxe invernal en Bengala Occidental, India
Ficheiro:Citrine Wagtail (Motacilla citreola) in Kolkata I IMG 2740.jpg|Ave invernante en Bengala Occidental, India
Ficheiro:Citrine Wagtail (Moticilla citreola) 12-10-2006 1-29-57 PM.JPG|Ave invernante en Dubai, Emiratos Árabes Unidos 
Ficheiro:Citrine Wagtail Motacilla citreola.jpg|Lavndeira citrina (*Motacilla citreola*)
Motacilla citreola citreola MHNT.ZOO.2010.11.203.20.jpg |Ovos de *Motacilla citreola citreola* 

## Notas 
## Véxase tamén
Pablo Arangüena

**Pablo Arangüena Fernández**, nado na Coruña o 9 de marzo de 1973, é un avogado e político galego.
[miniatura|Papeleta das [Xerais de abril de 2019.]]
## Traxectoria 
Licenciouse en Dereito na Universidade da Coruña e exerce como avogado na cidade da Coruña. Foi o letrado que denunciou en 2011 as irregularidades nas prexubilacións dos antigos directivos de Novacaixagalicia. Vicepresidente da Asociación Libre de Avogados de Galicia dende a constitución en 2012. Voceiro e vicesecretario xeral da executiva socialista galega logo do XIII Congreso do PSdeG de outubro de 2017. Foi elixido deputado nas eleccións xerais de abril de 2019 pola Coruña e coordinador do PSdeG nas Cortes Xerais..

Nas eleccións xerais de novembro dese mesmo ano renovou a súa acta no Congreso.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha na páxina web do Congreso dos Deputados
Little Sisters

miniatura|right|250px|Mapa xeral

As **Little Sisters** (pequenas irmás) son un nome informal dalgunhas das illas máis pequenas das Illas Virxes Británicas, ao sur de Tórtola e ao suroeste de Virgin Gorda. Estas illas tamén se chaman *Illas do Sur*.

*Illa Norman
*Illa Pelicano
*Illa Peter
*Illa Salt
*Illa Cooper
*Illa Ginger
*Carvel Rock
*Illa Dead Chest

Tamén inclúense no grupo varios afloramentos rochosos máis pequenos.

O máis parecido a unha aprobación formal do termo prodúcese no Labour Code, 2010 (o estatuto das Illas Virxes Británicas) que inclúe un referencia e unha definición legal para as "Illas Irmás", que o Código define como "as illas das Illas Virxes que non son Tórtola".

## Galería 

Ficheiro:Norman Island 01.jpg|Illa Norman
Ficheiro:Pelican Island, BVI.JPG|Illa Pelícano
Ficheiro:Peter Island, BVI.jpg|Illa Peter
Ficheiro:Salt Island, BVI.JPG|Illa Salt 
Ficheiro:Cooper Island, BVI.JPG|Illa Cooper
Ficheiro:20090821 175228 Ginger Island BVI.jpg|Illa Ginger
Ficheiro:Carvel Rock, BVI - 2.jpg|Carvel Rock
Ficheiro:Dead Chest Island, BVI.jpg|Illa Dead Chest

## Notas
## Véxase tamén
### Ligazóns externas
Illa Cockroach

A **Illa Cockroach** (illa das cascudas) é unha illa deshabitada das Illas Virxes Británicas no Caribe. Está situado preto do North Sound, Virgin Gorda, entre unha colección de illas coñecidas como "The Dogs" ou "The Dog Islands".

O carrán rosado (*Sterna dougallii*) atópase na illa. Reef flats ao norte da illa proporciona un hábitat para os corais *Montastrea cavernosa* e *Gorgonia*.

## Notas
## Véxase tamén
### Ligazóns externas
Illa Pelícano, Illas Virxes Británicas

**Illa Pelícano** é unha illa deshabitada na esquina suroeste das Illas Virxes Británicas no Caribe. Atópase inmediatamente ao norte da illa Norman, ao suroeste de Illa Peter. Atópase ao leste da illa Flanagan na esquina sueste das Illas Virxes Estadounidenses.

Os cantíls rochosos do suroeste da illa mergúllanse no mar, os amarres do Parque Nacional convérteno nun popular centro de snorkel e mergullo. É perfectamente posible desembarcar dun barco nos outros lados da illa, aínda que non hai moito que ver.

Nalgunhas listas máis antigas, a illa de Pelícano denomínase **Witch Island**, do mesmo xeito que a illa Flanagan. Esta confusión pode estar relacionada cunha falta de aclaración previa a 1977 sobre se Flanagan formaba parte das illas danesas (agora estadounidenses) ou das Illas Virxes Británicas.

## Notas
## Véxase tamén
Pedreiro cincento

miniatura|Exemplar xove

O **pedreiro cincento**  (*Oenanthe oenanthe*) é un pequeno paseriforme que antes estaba clasificado na familia dos tordos e merlos Turdidae, pero hoxe xeralmente é considerado un membro de Muscicapidae. É a especie máis espallada do xénero *Oenanthe* en Europa e Asia, e en Galicia é unha ave estival de paso. O xénero *Oenanthe* foi introducido polo ornitólogo francés Louis Jean Pierre Vieillot en 1816. O nome xenérico (e específico), *Oenanthe*, é tamén o nome dun xénero de plantas apiáceas, e deriva do grego *ainos* 'viño' e *anthos* 'flor', polo cheiro a viño das flores desta planta. No caso do paxaro, refírese a que estas aves regresan a Grecia en primavera, xusto cando florecen as viñas.

As catro subespecies na súa área de reprodución son as seguintes:
* *O. o. leucorhoa* (Gmelin, JF, 1789), do nordeste do Canadá, Groenlandia e Islandia.
* *O. o. oenanthe* (Linnaeus, 1758), do norte e centro de Europa e a través do norte de Asia ata ao leste de Siberia e noroeste de Norteamérica.
* *O. o. libanotica* (Hemprich & Ehrenberg, 1833), do sur de  Europa e a través de Oriente Próximo e suroeste de Asia ata Mongolia e noroeste da China.
* *O. o. seebohmi* (Dixon, 1882), do noroeste de África.

## Descrición 
[miniatura|Ovos da especie na colección do [Museo de Wiesbaden]]
O pedreiro cincento é máis grande que o paporrubio cunha lonxitude de 14,5 a 16&nbsp;cm. Ambos os sexos teñen unha mitra e cola brancas, cun debuxo con forma de T negro invertido ao final da cola.

A plumaxe do macho en verán ten partes superiores grises, gorxa beixe e ás negras e máscara facial. En outono lembra a femia menos nas ás negras. A femia é marón clara por arriba e beixe por abaixo con ás marróns máis escuras. O macho ten un canto asubiante renxente. A súa chamada é un ruído tipo *chac* e a chamada de voo é igual.

## Comportamento e ecoloxía 
### Migración 
O pedreiro cincento fai unha das viaxes máis longas de todos os paxaros do seu tamaño, cruzando o océano, os xeos e o deserto. Migra desde a África subsahariana en primavera sobre unha vasta área do hemisferio norte que inclúe o norte e centro de Asia, Europa, Groenlandia, Alasca e partes do Canadá. As aves que se reproducen no leste do Canadá pénsase que voan desde a illa de Baffin e Terra Nova vía Groenlandia, Irlanda e Portugal ata os Azores, cruzando 3&nbsp;500&nbsp;km de augas do Atlántico norte) antes de seguiren viaxe ata África. Outras poboacións do oeste do Canadá e Alasca migran voando sobre gran parte de Eurasia ata chegaren a África.
«As aves de Alasca viaxaron case 15&nbsp;000&nsbp;km (9&nbsp;000&nbsp;millas) en cada ruta - cruzando Siberia e o deserto de Arabia, e viaxando, como media, 290&nbsp;km ao día. "Esta é a migración máis longa rexistrada para un paxaro cantor coñecida ata agora," dixo o Dr. Schmaljohann.»

## Notas 
## Véxase tamén 
### Bibliografía 
*

### Ligazóns externas 
*Northern Vídeos fotos e sons do pedreiro cincento en the Internet Bird Collection
*Ageing and sexing (PDF; 4.3 MB) de Javier Blasco-Zumeta & Gerd-Michael Heinze
* Xeno-canto: gravacións de son do pedreiro cincento
Zona especial de conservación do Río Eo

**Zona especial de conservación do Río Eo** é un espazo natural galego catalogado como zona especial de conservación (ZEC) que inclúe fundamentalmente a cunca do río Eo, desde o seu nacemento e a afluentes como o río Rodil ata as marismas da ría de Ribadeo. Esta área de conservación ocupa 982 ha. dos concellos lucenses da Fonsagrada, Ribeira de Piquín, Meira, A Pontenova, Riotorto, Trabada e Ribadeo.

## Fauna e flora
Os hábitats que protexe este espazo son os leitos e zonas húmidas dos ríos Eo e Rodil, inda que destaca pola variedade de hábitats mariños e costeiros.

### Flora
Nas zonas húmidas dos ríos destaca a alta variedade hábitats e a presenza de coídos con vexetación perenne, que son infrecuentes. Na costa destacan os queirogais secos de *Erica vegans*, as matogueiras de *Laurus nobilis* e turbeiras calcárias.

As especies da flora catalogadas como especies silvestres en réxime de protección especial ou presentes no catalogo galego de especies ameazadas son:

### Fauna
No río o salmón é abundante e está presente a ameixa perlífera de río, o que indica a conservación deste. Destacan entre os réptiles especies como *Chioglossa lusitanica*, *Lacerta schreiberi* e *Iberolacerta monticola*.
No intermareal, os fangos e as areosas son espazo de parada invernal para as aves invernais.

As especies de fauna catalogadas como especies silvestres en réxime de protección especial ou presentes no catalogo galego de especies ameazadas son:

## Lexislación
O río Eo foi declarado como lugar de importancia comunitaria (LIC) en decembro de 2004 e ascendeu a zona especial de conservación (ZEC) en marzo de 2014. O espazo natural foi declarado ademais, na súa totalidade ou coincidindo en parte, como:
* Zona de especial protección para as aves (ZEPA) “Ribadeo”, de 625 ha.
* Zona húmida protexida “Ría de Ribadeo”, de 614 ha.
* Zona húmida Ramsar “Ría do Eo", de 1.740 ha (que ten parte Asturias).
* Reserva da Biosfera “Río Eo, Oscos e Terras de Burón” (da cal é parte).
* Parte deste, dentro do inventario "Ría do Eo-Praia de Barayo-Ría de Foz" (IBA 007) da da SEO/BirdLife.

## Galería de imaxes 

Ficheiro:Os_Vaos_e_a_Costa_de_Ouviaña_31V2016.jpg|O río Rodil e as súa ribeira nos Os Vaos, Ribeira de Piquín.
Ficheiro:A_Pontenova_-_panoramio.jpg|O Eo na Pontenova.
Ficheiro:Ria_del_eo.JPG|Ría de Ribadeo.

## Notas
Carlos Ulloa Varela

**Carlos Ulloa Varela**, nado en Pontevedra en febreiro de 1849 e finado en Lugo o 26 de febreiro de 1887, foi un cantante lírico galego.

## Traxectoria 
Ós quince anos comezou a súa carreira artística en Pontevedra interpretando as zarzuelas *El valle de Andorra* e *El grumete*.

Foi irmán de Renato, Darío e Torcuato Ulloa Varela e cuñado de Federico de la Peña Ibáñez.

## Notas 
## Véxase tamén 
### Bibliografía 
**Enciclopedia Espasa*.
### Ligazóns externas 
* Ano II Número 243 - 28 febreiro 1887 *Crónica de Pontevedra* .
* Ano XVII Número 8636 - 1887 marzo 4 *Diario de Avisos de La Coruña* .
Rúa do Cardeal Rodrigo de Castro

A **Rúa do Cardeal Rodrigo De Castro** é unha rúa da cidade de Monforte de Lemos. Trátase dunha rúa peonil situada entre as prazas da Compañía e de España, situada no centro da cidade. É a principal rúa da cidade, na que ao longo da súa historia se estableceron diversos negocios que a converteron no centro social e comercial monfortino, e moitos documentos oficiais dende o século XIX refírense a esta rúa como "a mellor da poboación”.

## Denominación 
A rúa recibe o seu nome en honor do cardeal Rodrigo de Castro Osorio, que foi o seu artífice.
*Nº 18: unha vella casa grande do século XIX en cuxa fachada pode verse un brasón do Corpo de Enxeñeiros da Armada, que acolle dende 2001 o "Espazo +60" de Afundación, obra social da entidade bancaria ABANCA.

## Notas 
## Véxase tamén 
### Ligazóns externas 
*
Miguel Revestido

***Miguel Revestido Rodilla**, xornalista e escritor galego (1892-1938).
***Miguel Revestido Fachal**, fillo do anteiror, economista e político arxentino (1918-1986).
Os comedores de patacas (cadro)

***Os comedores de patacas*** (en ) é un cadro do pintor neerlandés Vincent van Gogh, creado en abril de 1885 en Nuenen, nos Países Baixos. Atópase no museo van Gogh de Ámsterdam. O bosquexo orixinal do cadro atópase no museo Kröller-Müller en Otterlo, e tamén fixo litografías da imaxe, que se atopan en coleccións como a do Museo de Arte Moderna en Nova York. A pintura é considerada unha das obras mestras de Van Gogh.

## A obra 
Esta pintura pertence á primeira fase pictórica do artista,  o período holandés, que desenvolveu nos Países Baixos baixo a influencia do realista francés Millet. Van Gogh reinterpretou a Millet e tamén estudou debuxo, anatomía e perspectiva en Bruxelas, complementando a súa formación con lecturas sobre o uso e o comportamento da cor. Durante este tempo, debuxou e pintou moitas paisaxes e escenas de aldeas holandesas.

Pódense identificar dúas características da obra de Van Gogh. A primeira é a presenza dunha paleta de cores escuras, que destaca tons terrosos como o negro, o marrón e o ocre, inspirados en Rembrandt. A atmosfera escura da obra só se rompe coa luz da lámpada amarela central, que é o punto máis brillante da obra. 

Outra característica común á obra do pintor durante este período é o tema: a vida campesiña, que tamén foi representada por Millet. Non obstante, esta pintura non se pode entender como unha representación da realidade. Aínda que Van Gogh representou unha escena que podería ser real, non se pode dicir que sexa unha imitación. Do mesmo xeito que os pintores realistas, falou da pobreza e retratou a desesperanza desta xente humilde. Argumentou que os campesiños debían ser pintados cos seus trazos bastos, sen adornos, un punto no que criticou e se distinguiu de Millet. Van Gogh diferenciouse de Millet de forma tan abrupta que acabou creando unha obra naturalista; é dicir, estremou o realismo anteriormente imposto por Millet.

Estas características mudaron radicalmente despois da súa visita a París ese mesmo ano. Viviu alí varios anos. Van Gogh era deseñador de moda no seu tempo libre e facía vestidos para París, que logo pintaba como cadros. Hoxe, estes cadros están expostos no museo ARTS IN COMING de Bélxica.

## Descrición 
En Nuenen, unha pequena cidade holandesa onde vivía coa súa familia, Van Gogh, realizou uns 250 debuxos, principalmente da vida de campesiños e teceláns. *Os comedores de patacas* personifica este período e, Van Gogh, presenta cinco personaxes representados comendo patacas que pertencen á familia Roulin. polo que foron recuperados trinta e cinco minutos despois do roubo.

## Notas 
## Véxase tamén 
### Bibliografía 
*
*
*
*
*
Germaine Kouméalo Anaté

**Germaine Kouméalo Anaté**, nada en Kazaboua (Sotouboua) o 15 de xuño de 1968, é unha escritora, investigadora e política togolesa. En 2013 foi nomeada ministra de Comunicación, Cultura, Artes e Formación Cívica no goberno de Kwesi Ahoomey-Zunu.

## Traxectoria
Doutorouse en Ciencias da información e da comunicación pola Universidade Bordeos III en Francia. É docente e investigadora na Universidade de Lomé e na Universidade de Kara.

Presidente da Asociación de Escritores de Togo (AET), é autora de numerosas obras.

## Obras
* *Frontières du jour* (relatos, 2004)
* *Le regard de la source* (novela, 2005)
* *L’écrit du silence* (poesía, 2006)
* *Souffle court* (poesía, 2012; prefacio de Tanella Boni)

## Recoñecementos 
* Nomeada para o premio Femme Leader 2012

## Notas
## Véxase tamén
### Ligazóns externas
* Goberno de Togo (Ahoomey-Zunu) 
* Bibliografía, na web da Universidade de Australia Occidental.
Xardín Botánico de Ámsterdam

O **Xardín Botánico de Ámsterdam** (en ) é un xardín botánico de 1,2 hectáreas de extensión, de administración privada sen ánimo de lucro, en Ámsterdam, nos Países Baixos.

É membro do BGCI. O seu código de identificación internacional como institución botánica, así como as siglas da súa herbario é **AMD**.

## Localización 
*Hortus Botanicus Amsterdam* Plantage Middenlaan 2A, Ámsterdam, Holanda Setentrional NL-1018 DD Holland-Holanda.

Está aberto todos os días e págase unha tarifa de entrada.

## Historia 
Este xardín botánico é un dos máis antigos do mundo, foi fundado en 1638 polo consistorio da cidade para que servise como xardín de herbas para os remedios de médicos e boticarios. Contén máis de seis mil árbores e plantas tropicais e indíxenas.

A colección inicial do Hortus Botanicus, foi reunida durante o século XVII con sementes e plantas que trouxeron os comerciantes da Compañía das Indias Orientais (VOC) polo seu uso en medicina e polas posibilidades para o comercio. Unha soa planta de café, *Coffea arabica*, na colección do Hortus serviu como planta parental para a totalidade das plantas de cultivo de café de Centroamérica e Suramérica.

## Véxase tamén 
### Bibliografía 
* D. O. Wijnands, E. J. A. Zevenhuizen, J. Heniger *Een sieraad voor de stad: de Amsterdamse Hortus Botanicus: 1638-1993*. Amsterdam University Press (1994); ISBN 90-5356-048-3
* Ko van Gemert *De Hortus: Een Wandeling door de Hortus Botanicus in de Amsterdamse Plantage*. Fontaine Uitgevers (2006); ISBN 90-5956-153-8
### Ligazóns externas 
* Páxina oficial
Capitán Blood (filme de 1935)

***Capitán Blood*** (en ) é un filme estadounidense de 1935 en branco e negro dirixido por Michael Curtiz. Trátase dun filme de piratas de First National Pictures e Warner Bros. Pictures, producido por Harry Joe Brown e Gordon Hollingshead (con Hal B. Wallis como produtor executivo). Está protagonizado por Errol Flynn, Olivia de Havilland, Basil Rathbone e Ross Alexander.

Estreouse en galego o 24 de setembro de 1988 a través da TVG.

## Personaxes 
* Errol Flynn como Peter Blood
* Olivia de Havilland como Arabella Bishop
* Lionel Atwill como Coronel Bishop
* Basil Rathbone como Levasseur
* Ross Alexander como Jeremy Pitt
* Guy Kibbee como Henry Hagthorpe
* Henry Stephenson como Lord Willoughby
* Robert Barrat como John Wolverstone
* Hobart Cavanaugh como Dr. Bronson
* Donald Meek como Dr. Whacker
* Jessie Ralph como Mrs. Barlow
* Forrester Harvey como Honesty Nuttall
* Frank McGlynn Sr. como Rev. Uriah Ogle
* Holmes Herbert como Capitán Gardner
* David Torrence como Andrew Baynes
* J. Carrol Naish como Cahusac
* Pedro de Córdoba como Don Diego
* George Hassell como Gobernador Steed
* Harry Cording como Kent
* Leonard Mudie como Barón Jeffreys
* Ivan F. Simpson como prosecutor
* Mary Forbes como Mrs. Steed
* Edward E. Clive como membro da corte
* Colin Kenny como Lord Chester Dyke
* Vernon Steele como James II

## Notas 
## Véxase tamén 
### Bibliografía 
* 
* 
### Ligazóns externas 
* 
* Ficha en AllMovie
O capitán John Smith e Pocahontas

***O capitán John Smith e Pocahontas*** (en ) é un filme estadounidense de 1953 dirixido por Lew Landers. Foi distribuído por United Artists e está protagonizado por Anthony Dexter, Jody Lawrance e Alan Hale.

Malia que moitas das escenas foron rodadas nas montañas Blue Ridge de Virxinia, os exteriores foron rodados nos arredores do canón Bronson. Amosa a fundación da colonia de Jamestown polos ingleses e a relación entre John Smith e Pocahontas. Ela casou con John Rolfe na vida real. O filme tamén é coñecido co título alternativo de *Burning Arrows*. Está considerado como filme B e conseguiu unha certa categoría de culto.

Estreouse en galego o 17 de xuño de 1995 na TVG.

## Personaxes 
* Anthony Dexter como Capitán John Smith 
* Jody Lawrance como Pocahontas (Matoaka) 
* Alan Hale Jr. como Fleming 
* Robert Clarke como John Rolfe  
* Stuart Randall como Opechanco 
* James Seay como Edward Maria Wingfield  
* Philip Van Zandt como Davis 
* Shepard Menken como Nantaquas 
* Douglass Dumbrille como Xefe Powhatan (Wahunsonacock) 
* Anthony Eustrel como rei Xacobe 
* Henry Rowland como Turnbull 
* Eric Colmar como Kemp

## Notas 
## Véxase tamén 
### Ligazóns externas 
*
Miguel Revestido Rodilla

**Miguel Antonio Amado de Jesús Revestido Rodilla**, nado en Ferrol o 8 de maio de 1892 e finado en Buenos Aires o 8 de xuño de 1938, foi un xornalista e escritor galego.

## Traxectoria 
Emigrou a Buenos Aires. Foi secretario de actas da asociación cultural A Terra constituída en 1917, que ao ano seguinte se converteu en asociación galeguista. Colaborou en *El Correo Gallego*,  *Vida Gallega* e *El Compostelano*, e foi xefe de redacción de *Correo de Galicia*, redactor de *Terra* e director de *Galicia*.

## Obras 
### Poesía 
* *De mi alma*, 1915.
* *Flores de Otoño*, 1923.
* *Doce poemas (antología)*, 1955.

### Teatro 
* *Fusión de almas* (comedia nun acto).
* *La prueba* (comedia en tres actos).

## Vida persoal 
Casou con Ofelia Fachal Pedreira e foi pai de Miguel Revestido Fachal.

## Notas 
## Véxase tamén 
### Ligazóns externas 
* Tesouro tras dos caneirados 
* Xenealoxía Revestido
Capitán Horatio Hornblower

***Capitán Horatio Hornblower*** (en , e tamén coñecido como *Captain Horatio Hornblower R.N.* no Reino Unido) é un filme británico-estadounidense de 1951 dirixido por Raoul Walsh. É un filme de Warner Bros. producido por Gerry Mitchell, e está protagonizado por Gregory Peck, Virginia Mayo, Robert Beatty e Terence Morgan. O filme baséase en tres das novelas de Horatio Hornblower escritas por C. S. Forester: *The Happy Return*, *A Ship of the Line* e *Flying Colours*.

Estreouse en galego o 2 de maio de 1987 a través da TVG.

## Personaxes 
*Gregory Peck como Capitán Horatio Hornblower, R.N.
*Virginia Mayo como Lady Barbara Wellesley
*Robert Beatty como Primeiro Tenente William Bush
*Terence Morgan como Segundo Tenente Gerard
*Moultrie Kelsall como Terceiro Tenente Crystal
*James Kenney como Midshipman Longley
*James Robertson Justice como Seaman Quist
*Denis O'Dea como Rear Admiral Sir Rodney Leighton
*Richard Hearne como Polwheal
*Michael J. Dolan como Surgeon Gundarson
*Stanley Baker como Mr. Harrison
*Alec Mango como El Supremo/Don Julian Alvarado
*Christopher Lee como o capitán español
*Diane Cilento como a voz de Maria
*Jack Watson (actor) como Capitán Sylvester (sen acreditar)

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Poema en catro tempos

***Poema en catro tempos*** é unha obra de poesía de Eduardo Blanco Amor publicada en Buenos Aires (Arxentina) en 1931. Foi reeditada por Galaxia en 1980 en *Poemas galegos*.

En 2000 presentouse en Ourense unha edición de luxo con gravados de Correa Corredoira (175 exemplares numerados)

## Características 
O autor explicoulle a Carlos Casares como xurdiu a obra:

Esa "experiencia do mar" lembra De catro a catro de Manuel Antonio, polas afinidades no tema e no título.

Está escrito en forma de sinfonía, ten elementos vangardistas, unha tradición romántico-simbolista que considera a música como a arte por excelencia.

#### 1º movemento: *Adagio sostenuto* 
O adagio é un ritmo musical lento e o *sostenuto* indica que se empregan notas cun semitón máis alto que as que corresponden ao adagio.

* *Comunión:* imaxes musicais e pictóricas nas que a natureza está humanizada coma no hilozoísmo.
* *Sino:* predominan os hendecasílabos, ritmo lento, de adagio. Imaxes hilozoístas.

#### 2º movemento: *Scherzo adagio* 
O scherzo corresponde a un movemento vivo e gracioso.

* *Mascato:*  ritmo curto e vivo, exclamacións. Elementos vangardistas.
* *Ardora:* noite, faenas do mar, ritmo lento, imaxes hilozoístas.

#### 3ª movemento: *Presto* 
O presto ten un só poema:

* *Temporal*: ritmo rápido, a treboada vaise achegando, a traxedia consúmase.

#### 4º movemento: *Andante maestoso* 
O andante maestoso ten un ritmo lento, nobre e maxestoso, é unha marcha fúnebre solemne.

* *Marcha fúnebre*: Blanco Amor comentoulle a Carlos Casares:

## Notas
Capricornio I

***Capricornio I*** (en ) é un filme estadounidense de 1977 escrito e dirixido por Peter Hyams. Conta unha farsa do goberno creada para enganar o público sobre unha suposta aterraxe en Marte. Foi producido por ITC Entertainment de Lew Grade. Está protagonizado por Elliott Gould xunto con James Brolin, Sam Waterston e O. J. Simpson como os astronautas.

Estreouse en galego o 11 de outubro de 1987 a través da TVG.

## Personaxes 
* Elliott Gould como Robert Caulfield
* James Brolin como Coronel Charles Brubaker
* Sam Waterston como Tenente Coronel Peter Willis
* O. J. Simpson como Comandante John Walker
* Hal Holbrook como Dr. James Kelloway
* Brenda Vaccaro como Kay Brubaker
* Karen Black como Judy Drinkwater
* David Doyle como Walter Loughlin
* Robert Walden como Elliot Whitter
* Telly Savalas como Albain
* David Huddleston como congresista Hollis Peaker
* Lee Bryant como Sharon Willis
* Denise Nicholas como Betty Walker
* Alan Fudge como Capsule Communicator

## Notas 
## Véxase tamén 
### Bibliografía 
* 
* 
* 
### Ligazóns externas 
* 
* Ficha en AllMovie 
* Ficha en RottenTomatoes
Canto me amas?

***Canto me amas?*** (en ) é un filme francés de 2005 escrito e dirixido por Bertrand Blier. Estreouse o 26 de outubro de 2005 en Francia e Bélxica, e tivo unha estrea limitada nos Estados Unidos o 18 de marzo de 2006. Participou na 28ª edición do Festival Internacional de Cinema de Moscova, onde Blier gañou o Silver George como mellor director.

## Personaxes 
* Monica Bellucci como Daniela de Montmartre
* Bernard Campan como François
* Gérard Depardieu como Charly
* Sara Forestier como Muguet
* François Rollin como Michael
* Michel Vuillermoz como o doutor
* Édouard Baer como o home anoxado
* Valérie Karsenti como compañeira de François
* Michaël Abiteboul como compañeiro de François
* Fabienne Chaudat como compañeira de François
* Jean Dell como o home do cemiterio

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
José Manuel Álvarez Fernández

O nome de **José Manuel Álvarez Fernández** pode referirse a:

***José Manuel Álvarez Fernández**, futbolista andaluz (n. 1967);
***José Manuel Álvarez Fernández**, político galego, candidato do BNG de Baralla.
Zona especial de conservación de Carballido

O **Carballido** é un espazo natural galego catalogado como zona especial de conservación (ZEC) que inclúe dúas fragas separadas nas cuncas altas do río Eo e que son fragas antigas e de barranco. Esta área de conservación ocupa 4.828 ha. dos concellos da Pontenova, Ribeira de Piquín e A Fonsagrada. A área ao norte compóñena as fragas das Reigadas e do Sanxés. A área do sur está no río Rodil, un afluente importante do río Eo, e rodea ao ZEC río Eo.

## Fauna e flora
### Flora
Nos barrancos dos ríos Rodil e os regatos que chegan a este abundan as carballeiras de *Quercus robur*, con algunhas pezas do carballo *Quercus pyrenaica* e de castiñeiros (*Castanea sativa*). Nos terreos altos dominan os prados e pastos e os bidueiros de *Betula celtiberica*. Entre a demais flora destaca a presenza de *Narcissus asturiensis* e *Vandenboschia speciosa*.

### Fauna
O lobo, *Canis lupus*, ten unha presenza relevante.

En canto aos endemismos, alí habitan varios quirópteros, a *Chioglossa lusitanica*, as lagartass *Lacerta schreiberii* e *Iberolacerta monticola* e os mamíferos acuáticos das londras (*Lutra lutra*)) e as toupas de río (*Galemys pyrenaicus*).

As especies da fauna catalogadas como especies silvestres en réxime de protección especial ou presentes no catalogo galego de especies ameazadas son:

## Lexislación
O Carballido foi declarado como lugar de importancia comunitaria (LIC) en decembro de 2004 e ascendeu a zona especial de conservación (ZEC) en marzo de 2014. O espazo natural forma parte da Reserva da Biosfera Reserva da biosfera Río Eo, Oscos e Terras de Burón.

## Galería de imaxes 

Ficheiro:Rio_Rodil.JPG|Rego do Pontigón, afluente do río Rodil, na Veiga de Logares.
Ficheiro:DSC01514_Carballido,_Fonsagrada,_Lugo,_Galicia.jpg|
Ficheiro:Monte_de_Ouviaña_e_val_do_Rodil_31V2016.jpg|O Monte da Ouviñana e a Serra do Corno do Cervo, entre os cales decorre o río Rodil nos Vaos.
Ficheiro:Os_Vaos_e_a_Costa_de_Ouviaña_31V2016.jpg|O río Rodil ao seu paso polos Vaos.

## Notas
Cara a cara

***Cara a cara*** (en ) é un filme sueco de 1976 escrito e dirixido por Ingmar Bergman. Conta a historia dunha psiquiatra que sofre dunha enfermidade mental. Está protagonizado por Liv Ullmann e Erland Josephson.

Estreouse en galego o 17 de setembro de 2000 a través da TVG.

## Personaxes 
* Liv Ullmann como Dr. Jenny Isaksson
* Erland Josephson como Dr. Tomas Jacobi
* Aino Taube como a avoa
* Gunnar Björnstrand como o avó
* Kristina Adolphson como enfermeira Veronica
* Marianne Aminoff como nai de Jenny
* Gösta Ekman como Mikael Strömberg
* Helene Friberg como Anna, filla de Jenny
* Ulf Johansson como Helmuth Wankel
* Sven Lindberg como marido de Jenny
* Jan-Erik Lindqvist (acreditado como Jan-Erik Lindqvist)
* Birger Malmsten como violador
* Sif Ruud como Elisabeth Wankel
* Göran Stangertz como violador

## Notas 
## Véxase tamén 
### Ligazóns externas 
*
Corazóns na Atlántida

***Corazóns na Atlántida*** (en ) é un filme estadounidense-australiano de 2001 dirixido por Scott Hicks. Está protagonizado por Anthony Hopkins e Anton Yelchin. É unha adaptación vaga de *Low Men in Yellow Coats* de Stephen King, unha novela da colección *Hearts in Atlantis*, relacionada coa serie de libros *The Dark Tower*. O filme está dedicado ó director de fotografía Piotr Sobociński, quen morreu dun ataque ó corazón poucos meses antes da estrea.

Estreouse en galego o 9 de outubro de 2005 a través da TVG.

## Personaxes 
* Anthony Hopkins como Ted Brautigan
* Anton Yelchin como Robert "Bobby" Garfield 
* Hope Davis como Elizabeth "Liz" Garfield
* Mika Boorem como Carol Gerber/Molly
* David Morse como Robert "Bobby" Garfield de adulto
* Deirdre O'Connell como Mrs. Gerber
* Will Rothhaar como John "Sully" Sullivan
* Timmy Reifsnyder como Harry Doolin
* Alan Tudyk como Monte Man
* Tom Bower como Len Files
* Celia Weston como Alana Files
* Adam LeFevre como Don Biderman

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Cara de anxo

***Cara de anxo*** (en ) é un filme estadounidense de 1953 dirixido por Otto Preminger. O drama, rodado en Beverly Hills, California, está protagonizado por Robert Mitchum e Jean Simmons.

## Personaxes 
* Robert Mitchum como Frank Jessup
* Jean Simmons como Diane Tremayne
* Mona Freeman como Mary Wilton
* Herbert Marshall como Charles Tremayne
* Leon Ames como Fred Barrett
* Barbara O'Neil como Catherine Tremayne
* Kenneth Tobey como Bill
* Raymond Greenleaf como Arthur Vance
* Griff Barnett como xuíz
* Robert Gist como Miller
* Morgan Farley como xurado inquisitivo
* Jim Backus como fiscal do distrito Judson

## Notas 
## Véxase tamén 
### Ligazóns externas 
* 
* Ficha en AllMovie
O capitán Kidd

***O capitán Kidd*** (en ) é un filme estadounidense de 1945 dirixido por Rowland V. Lee, sendo o seu derradeiro filme antes de retirarse. Está protagonizado por Charles Laughton, Randolph Scott e Barbara Britton. Foi producido por Benedict Bogeaus e James Nasser e a música foi dirixida por Werner Janssen. O filme foi distribuído por United Artists e entrou no dominio público porque os produtores descoidaron a renovación dos dereitos de autor en 1972. Nas súas memorias, Nikita Khrushchev recolleu que era un dos filme favoritos de Iosif Stalin, e que Stalin se identificaba co capitán.

miniatura|upright=1.5|*O capitán Kidd*.

## Personaxes 
* Charles Laughton como Capitán William Kidd 
* Randolph Scott como Adam Mercy 
* Barbara Britton como Lady Anne Dunstan 
* Reginald Owen como Cary Shadwell
* John Carradine como Orange Povey
* Gilbert Roland como Jose Lorenzo 
* John Qualen como Bartholomew Blivens 
* Sheldon Leonard como Cyprian Boyle 
* William Farnum como Capitán Rawson 
* Henry Daniell como rei Guillerme III  
* Harry Cording como gardián de Newgate (sen acreditar)
* Lumsden Hare como Lord Fallsworth (sen acreditar)
* Edgar Norton como nobre (sen acreditar)
* Frederick Worlock como Landers (sen acreditar)

## Galardóns e nomeamentos 
O filme foi nomeado ó Oscar á mellor banda sonora na 18ª edición dos premios.

## Notas 
## Véxase tamén 
### Ligazóns externas 
* 
* Ficha en AllMovie
Carta branca (filme)

***Carta branca*** (en ) é un filme estadounidense de 2011 producido e dirixido polos irmáns Farrelly, e foi escrito conxuntamente por eles e por Pete Jones, o escritor e director de *Stolen Summer*. Está protagonizado por Owen Wilson e Jason Sudeikis.

Estreouse en galego o 6 de agosto de 2014 a través da TVG.

## Personaxes 
* Owen Wilson como Richard "Rick" Mills
* Jason Sudeikis como Fred Searing
* Jenna Fischer como Maggie Mills
* Christina Applegate como Grace Searing
* Joy Behar como Dr. Lucille "Lucy" Gilbert
* Nicky Whelan como Leigh
* Bruce Thomas como adestrador Rick Coleman
* Alexandra Daddario como Paige
* Alyssa Milano como Mandy Bohac
* Derek Waters como Brent
* Kristin Carey como tía Meg
* Tyler Hoechlin como Gerry
* Stephen Merchant como Gary Putney
* J. B. Smoove como Flats
* Larry Joe Campbell como Hog Head McCormick
* Richard Jenkins como Coakley
* Lauren Bowles como Britney
* Vanessa Angel como Missy Frankinopoulos
* Dwight Evans como Mr. Mills

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
María de Hungría

**María de Hungría** pode referirse a:
* **María de Hungría** (1257-1323), raíña consorte de Nápoles, esposa de Carlos II de Nápoles.
* **María I de Hungría** (c. 1371-1395), raíña de Hungría dende 1382 ata a súa morte.
* **María de Hungría** (1505-1558), filla de Filipe I e Xoana I de Castela, esposa de Lois II de Hungría, raíña consorte de Bohemia e Hungría e gobernadora dos Países Baixos.
A casa do lago

***A casa do lago*** (en ) é un filme estadounidense de 2006 dirixido por Alejandro Agresti. Está protagonizado por Keanu Reeves, Sandra Bullock e Christopher Plummer e o guión foi escrito por David Auburn. O filme é un remake do filme surcoreano *Il Mare* (2000). A historia céntrase nun arquitecto que vive en 2004 e nunha doutora que vive en 2006. Os dous coñécense mediante cartas deixadas nunha caixa de correos na casa do lago na que viviron en momentos separados no tempo; manteñen correspondencia ó longo de dous anos, quedando separados pola súa diferenza orixinal de tempo. O filme volve xuntar a Reeves e Bullock por primeira vez dende que protagonizaron *Speed* en 1994.

Estreouse en galego o 13 de decembro de 2014 a través da TVG.

## Personaxes 
* Keanu Reeves como Alex Wyler
* Sandra Bullock como Kate Forster
* Christopher Plummer como Simon J. Wyler
* Ebon Moss-Bachrach como Henry Wyler
* Shohreh Aghdashloo como Dr. Anna Klyczynski
* Dylan Walsh como Morgan Price
* Willeke van Ammelrooy como Mrs. Forster
* Lynn Collins como Mona

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo